Ionesch Revolt - Wikipedia, déi fräi Enzyklopedie

# Ionesch Revolt

### Vu Wikipedia, der fräier Enzyklopedie.

| All Datumen an dësem Artikel si sous-entendu vru Christus.

Den Opstand vun de klengasiateschen an zypriotesche Griichen géint d'Perser gëtt als Ionesch Revolt bezeechent. Dësen Opstand wor ëm 500/499 an gouf duerch d'Aktioune vum Aristagoras erbäigefouert.

## [Änneren] Ursaache vum Opstand

Schonn ëm 540 haten d'Perser de klengasiateschen Territoire vun de Lyder erobert. Fir sech un der Muecht ze halen, huet de persesche Grousskinnek vrun allem op déi lokal établéiert Tyranne gebaut. Obwuel d'Tyrannis bei de Griiche net onbedéngt beléiwt wor, huet den Opstand dach aner Grënn.

Den Aristagoras, Tyrann vu Milet, hat de lokale Satrap Ataphernes zu engem Feldzug géint Naxos iwwerried. Wéi dëst allerdengs am Desaster opgehal huet, hat den Aristagoras Angscht zur Verantwortung gezunn ze gin, an huet kuerzerhand d'griichesch Kolonien zu engem Opstand géint d'Friemherrschaft iwwerried.

Déi leschten Erkenntnisser aus der Fuerschung loossen erkennen, datt de persesche Grousskinnek net méi bereed wor, den Ionier de lukrativen Handel ganz alleng z'iwwerloossen, wouduerch dës sech natierlech getraff gefillt hun.

## [Änneren] Verlaf vum Opstand

Den Opstand huet ëm sech gegraff wéi e Feier. A ganz Ionien wollten d'Griiche fräi sinn, a net méi ënnert de Perser liewen. Allerdengs haten d'Ionier net onbegrenzte Mëttel zur Verfügung an sou hunn se d'griichescht Festland ëm Hëllef geruff. Dësem Appel sin awer nëmmen Athen an Eretria nokomm, déi Schëffer zur Ennerstëtzung geschéckt hunn.

Obwuel 499 d'Stad Sardes vun den Ionier erobert konnt ginn, sou hun sech d'Griichen dach iwwer kuerz oder laang misse geschloe gin.

Lo war et un de Perser zeréckzeschloen, a scho 497 war Zypern erëm ënnert persescher Herrschaft. 494 gouf Milet erobert an zerstéiert (Schluecht vu Lade).

## [Änneren] Konsequenzen

Duerch d'Revolt gouf dem Grousskinnek seng Opmierksamkeet op d'westlech Grenz vum Perserräich gelenkt, wat fir d'Griiche nach Folge sollt hun. Nodeems Ionien erëm roueggestallt wor, wollt de Grousskinnek daat selwecht a ganz Griicheland erreechen, wat zu de sougenannte Perserkricher sollt féieren .

## [Änneren] Literatur zum Thema

- WELWEI, Karl-Wilhelm, Das klassische Athen. Demokratie und Machtpolitik im 5. und 4. Jahrhundert, Darmstadt, 1999.
- ORIEUX Claude, SCHMITT-PANTEL Pauline, Histoire grecque, Paräis, 2002. ISBN 2 13 046508 0
- BRIANT P., Histoire de l'empire perse, Paräis, 1996.
- MOSSE, Claude, Précis d'histoire grecque, Paräis, 1990.
- PICARD, Olivier, Les Grecs devant la menace perse, Paräis, 1980.

## [Änneren] Links

### [Änneren] Intern

- Perserkricher

Vun "http://lb.wikipedia.org../../../i/o/n/Ionesch_Revolt_9977.html"

Category: Perserkricher

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Français